ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო

საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო, ყოფილი საქართველოს შრომის, ჯანმრთელობისა და სოციალური დაცვის სამინისტრო — საქართველოს სამინისტრო, რომლის ხელმძღვანელი (მინისტრი) საქართველოს მთავრობის წევრია. პასუხისმგებელია ჯანმრთელობის სისტემის რეგულირებაზე, შრომის საკითხებზე და სოციალური უზრუნველყოფის სისტემის გამართულ მუშაობაზე საქართველოში, ანგარიშვალდებულია მთავრობის წინაშე და ასრულებს მისსავე ან პრემიერ-მინისტრის მიერ კანონის საფუძველზე დაკისრებულ ამოცანებს. სტრუქტურა სამინისტროს ხელმძღვანელობს მინისტრი, რომელიც ინიშნება საქართველოს პრემიერ-მინისტრის მიერ. მინისტრის პირველი მოადგილე და მოადგილეები ანგარიშვალდებულნი არიან მინისტრის წინაშე. სამინისტრო შედგება დეპარტამენტებისგან. სამინისტროს ძირითადი ფუნქციაა უზრუნველყოს მოსახლეობის ხარისხიანი სამედიცინო მომსახურება და ჯანდაცვა; დაარეგულიროს სამედიცინო და ფარმაცევტული საქმიანობა ქვეყანაში; სახელმწიფო პენსიის მართვა, სოციალური დაცვა, ბავშვთა უფლებების დაცვა. სამინისტროს აქვს უფლება დაარეგულიროს ყოველი სამედიცინო საქმიანობა მთელი ქვეყნის მასშტაბით, მათი ხელმძღვანელობის მხრიდან. ერთიანი სახელმწიფო სოციალური დაზღვევის ფონდი და საქართველოს ფინანსთა სამინისტრო არის საქართველოს შრომის, ჯანმრთელობისა და სოციალური დაცვის სამინისტროს მთავარი დაფინანსების წყარო. ბოლო წლების განმავლობაში, სამინისტრო ახორციელებს საავადმყოფოების ქსელის გაფართოებას, დაგეგმილია 46 ახალი საავადმყოფოს დასრულება 2011 წლის ბოლოსთვის. საქართველოს სსრ ჯანმრთელობის დაცვის სახალხო კომისრები გრიგოლ კუჭაიძე გიორგი მამალაძე გიორგი გელაშვილი ონისიმე თოდაძე სიმონ მაჭავარიანი საქართველოს სსრ ჯანმრთელობის დაცვის სახალხო კომისარი (შემდგომში მინისტრი) ალექსანდრე ხელიძე საქართველოს სსრ ჯანმრთელობის დაცვის მინისტრები დავით მამამთავრიშვილი — 1954 — 1959 გიორგი მარუაშვილი — 1959 — 1962 ლევან საყვარელიძე — 1962 — 1970 ვახტანგ ბოჭორიშვილი — 1970 — 1973 ილია ზედგინიძე — 1973 — 1978 გელა ლეჟავა — 1978 — 1986 ირაკლი მენაღარიშვილი —1 იანვარი, 1986 — 1 იანვარი, 1991 საქართველოს რესპუბლიკის ჯანმრთელობის დაცვის მინისტრები მანანა ძოძუაშვილი — 1 იანვარი, 1991 — 1 ნოემბერი, 1992 ირაკლი მენაღარიშვილი (მეორეჯერ) — 1 ნოემბერი, 1992 — 27 ოქტომბერი, 1993 ავთანდილ ჯორბენაძე — 27 ოქტომბერი, 1993 — 29 დეკემბერი, 2001 ამირან გამყრელიძე — 29 დეკემბერი, 2001 — 27 ნოემბერი, 2003 საქართველოს შრომის, ჯანმრთელობისა და სოციალური დაცვის მინისტრები გიგი წერეთელი, 17 თებერვალი, 2004 – 4 მაისი, 2004 ვლადიმერ ჭიპაშვილი, 4 მაისი, 2004 – 30 აგვისტო, 2007 დავით ტყეშელაშვილი, 30 აგვისტო, 2007 – 31 იანვარი, 2008 ალექსანდრე კვიტაშვილი, 31 იანვარი, 2008 – 31 აგვისტო, 2010 ანდრია ურუშაძე, 10 სექტემბერი, 2010 – 15 მარტი, 2012 ზურაბ ჭიაბერაშვილი, 10 სექტემბერი, 2012 – 25 ოქტომბერი, 2012 დავით სერგეენკო, 25 ოქტომბერი, 2012 – 14 ივლისი, 2018 საქართველოს კანონში ცვლილების შეტანის თაობაზე (2018 წლის 14 ივლისი #3141–რს) საქართველოს კანონის შესაბამისად, იძულებით გადაადგილებულ პირთა, განსახლებისა და ლტოლვილთა სამინისტრო გაუქმდა და სოციალური პოლიტიკა შრომის, ჯანმრთელობისა და სოციალური დაცვის სამინისტროს გადაეცა. საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრი დავით სერგეენკო, 14 ივლისი, 2018 – 18 ივნისი, 2019 ეკატერინე ტიკარაძე, 18 ივნისი, 2019 – 9 დეკემბერი, 2021 ზურაბ აზარაშვილი, 30 დეკემბერი, 2021 – 11 მარტი, 2024 მიხეილ სარჯველაძე, 11 მარტი, 2024 – დღემდე. რესურსები ინტერნეტში ოფიციალური საიტი